Petizione all’ekdikos
Material: papyrus
Place: Oxyrhynchites
Categories: Eingabe
Verschuldung
Mitgift
Φλαουίῳ Οὐαλερίῳ τῷ λογιωτάτῳ ἐκδίκῳ τῆς Ὀξυρυγχιτῶν πόλεως 
παρὰ Αὐρηλίας Σοφίας θυγατρὸς Ἀνουθίου ἀπὸ τῆς αὐτῆς πόλεως. 
τοῦ ἀνδρός μου ἐκβληθέντος παρὰ τοῦ ἰδίου πατρὸς 
ἐπιρίψαντος αὐτῷ καὶ χρέα συντίνοντα εἰς νομίσ[μ]ατα 
[δ]εκατέσσαρα , ἅπερ ἐδυνήθην ἐπιγνῶναι ἐκ τῆς διαπράσεως τῶν τε 
[πρ]οικῴων μο[υ] καὶ τοῦ φθορίου ἕδνου, καὶ συνκάμνουσα αὐτῷ τῷ 
[ἀν]δρί μου ἐδυνήθην μὲν καὶ οἰκίαν ἑαυτοῖς περιποιήσασθαι· οὗτος δὲ 
[διά]θεσιν ἀγαθὴν μὴ διασώζων εἰς ἐμὲ παρʼ ἕκαστα ἐκβάλλει 
με οὐδεμιᾶς [α]ἰτίας εὑρισκομένης κατʼ ἐμοῦ. τούτου χάριν προσκυνει 
τῇ σῇ λογιότητι ἀξιοῦσα κελεῦσαι παραστῆναι τοῦτον καὶ ἀναγκασθῆναι 
καὶ τὸ ἕδνον καὶ τὴν προῖκάν μου ἀποκαταστῆσαι, καὶ τύπον 
μοι δοῦναι περὶ τοῦ συνοικεσίου, λογιώτατε ἔκδικε κύριε. 
 Αὐρηλία Σοφία ἐπιδέδωκα. 
 ὑπατια τοῦ δεσπότου ἡμῶν Φλα Λέοντος αἰωνίου Αὐγούστου τὸ α, Μεσορὴ ι.